Discuție:Biblioteca pentru toți

message: ::Discuție mutată de la Discuție Utilizator:Sîmbotin
Stimate d-le Sîmbotin,
Coperta postată în articol (a volumului Doine de Vasile Alecsandri) este din perioda 1929-1939 (datare aproximativă conform prețului).
Prețurile unui volum simplu (circa 100 pag. format 15,0 X 10,0 cm) apărut în colecția „Biblioteca pentru toți” (ed. Alcalay):
 Caption text
Denumire editură pe copertă         	Adresă      	Preț [lei]	Ani
                                    	Victoriei 37	0,30      	1908-1912
„Librăria Universală Leon Alcalay”  	Victoriei 37	0,30      	1916-1919
                                    	            	0,75      	1919
Librăriei „Universala” Alcalay & Co.	Victoriei 27	4,00      	
Librăriei „Universala” Alcalay & Co.	Victoriei 27	5,00      	1924
Librăriei „Universala” Alcalay & Co.	Victoriei 27	6,00      	1926
Librăriei „Universala” Alcalay & Co.	Victoriei 27	7,00      	1929
                                    	            	7,00      	1930-1939
Prețul volumului postat este 14 lei și este un volum dublu (182-182 bis), deci volumul simplu ar costa 14/2 = 7 lei
Dorucalinciobanu (discuție) 4 decembrie 2021 21:40 (EET)
replies: text: Bună dimineața,

text: Probabil că vă referiți la acest revert pe care l-am făcut în articolul Biblioteca pentru toți.

text: Ceea ce ați scris dvs. mai sus este logic și susține faptul că acea copertă ar fi a unui volum apărut în perioada 1929-1939, atât prin denumirea editurii cât și prin preț (de cca 20 de ori mai mare decât în perioada antebelică). Dar de unde ar rezulta că anul apariției ar fi 1934? Seamănă a cercetare originală.

text: Revertul meu s-a bazat pe descrierea fișierului BPT-Alecsandri-Doine.jpg, încărcat la Commons de d.l Miehs în 2010: „Description = Coperta volumului Doine de Vasile Alecsandri, Editura Alcalay, 1900”. Poate fi o eroare de tastare a dânsului? Cred că ne va lămuri.

text: Cea mai de încredere sursă ar fi un catalog al Colecției Biblioteca pentru toți din perioada interbelică, în genul catalogului din perioada 1960-2016.

text: Până la lămurirea situației, voi șterge anul apariției de la legenda din articol a imaginii cu pricina (deci nici 1930, nici 1934, nici 1900). --Bătrânul (discuție) 5 decembrie 2021 08:51 (EET)
replies: text: :Cărticica am cumpărat-o udată de ploaie de la un cetățean care vindea și alte cărți la fel de ude întinse pe trotuar. Am uscat-o și i-am scanat coperta. Acum nu o mai găsesc prin casă, după ce soția a făcut ordine temeinică în cărți. Presupun că 1900 ar fi fost data înscrisă pe undeva, în interiorul cărții, dar nu-mi mai amintesc. Mai bine rămâne ștearsă data decât să fie eronată. Toate cele bune vă urez, --Miehs (discuție) 5 decembrie 2021 16:19 (EET)

text: :Am atașat scanarea datată 1900! Miehs (discuție) 17 decembrie 2021 18:47 (EET)

text: :Am regăsit cartea! Are o prefață semnată „I. Bianu” și datată „Noemvrie 1900”. Miehs (discuție) 17 decembrie 2021 18:05 (EET)

text: Stimați domni,

text: Din păcate sunteți în eroare. TOATE volumele simple (circa 100 pag.) B. p. t. publicate între 1895 și 1916 au costat 30 bani. Pe coperta postată citim prețul de 14 lei. Fiind un volum dublu (182-182bis), rezultă că volumul simplu ar costa 14/2 = 7 lei. De pe site-ul Biblioteca Digitală a Bucureștilor se poate descărca volumul respectiv, publicat în anul 1900. Pe copertă scrie Bucuresci, cum se scria inainte de reforma ortografiei inițiată de Academie, în 1901. Pe literele i de la „Doine”, și „bani” nu este punct, ci căciuliță, ca la litera „ă”. In plus acest volum are o prefață semnată tot de I. Bianu purtând data (ați ghicit) Noemvrie 1900.
De altfel nu putem vorbi de o editură „UNIVERSALA” Alcalay in anul 1900, cum apare scris pe coperta postată. Alcalay abia cumpărase drepturile de publicare și editura era a „Librăriei LEON ALCALAY”. După decesul lui Alcalay, în 1920, este eliminat și prenumele „LEON” din denumirea editurii.
În volumul: * * * - BIBLIOGRAFIA ROMÂNEASCĂ MODERNĂ (1831-1918), vol. I (A-C), ed. Științifică și Enciclopedică, București, 1984, la pag. 46-48:
Autor: ALECSANDRI, VASILE (1821-1890), la volumul „Doine” găsim:
815. ~ Doine. 1842-1852 [de] V. Alecsandri. [Pe copertă: Cu o prefață de D-l I. Bianu]. București, Edit. Librăriei Leon Alcalay (Inst. de Arte Grafice „Eminescu”), [1900]. (15 X 10,5). 1 f. + 121 p. Legat 60 bani, broșat 30 bani. (Biblioteca pentru toți, 182) (I 101790) 
Dorucalinciobanu (discuție) 17 decembrie 2021 23:13 (EET)

text: Am presupus, constat că în mod eronat, că fiind datată prefața Novemvrie 1900, a fost tipărită și cartea în același an. Mi-ați demonstrat convingător că la o reluare de tiraj, s-a păstrat prefața din 1900. Corectați, vă rog, eroarea mea involuntară. Toate cele bune, Miehs (discuție) 19 decembrie 2021 23:01 (EET)
thread_title:  Biblioteca pentru toți